 2 Ndị Eze 20  Noge ahụ, Hezekaya rịara ọrịa ruo nọnụ ọnwụ. Aịzaya nwa Emọz onye amụma wee bịakwute ya, sị ya: Nke a bụ ihe Jehova kwuru, Nye ezinụlọ gị iwu, nihi na gị onwe gị ga-anwụ, ị gaghị adị ndụ.O wee chee ihu ya nahụ ụlọ wee malite ikpeku Jehova ekpere, sị:Ana m arịọ gị arịrịọ, Jehova, biko, cheta otú m si jiri eziokwu na obi zuru ezu jee ije nihu gị, ọ bụkwa ihe dị mma nanya gị ka m mere. Hezekaya wee malite ịkwasi ákwá ike.O wee ruo na mgbe Aịzaya na-erubeghị na mbara èzí nke etiti, okwu Jehova ruru ya ntị, sị:Laghachi, gwa Hezekaya bụ onye ndú nke ndị m, sị, Nke a bụ ihe Jehova bụ Chineke Devid bụ nna nna gị kwuru: Anụwo m ekpere gị. Ahụwo m anya mmiri gị. Lee, m ga-agwọ gị. Nụbọchị nke atọ, ị ga-agbago nụlọ Jehova.M ga-atụkwasịkwa afọ iri na ise nụbọchị ndụ gị, m ga-anapụta gị na obodo a nọbụ aka eze Asiria, m ga-echebekwa obodo a nihi mụ onwe m nakwa nihi Devid ohu m.Aịzaya wee sị: Werenụ mkpụrụ fig a mịrị amị nke dị mbadamba. Ha wee were ya tụkwasị netuto toro ya, o wee jiri nke nta nke nta gbakee.Noge ahụ, Hezekaya sịrị Aịzaya: Gịnị bụ ihe ịrịba ama ga-egosi na Jehova ga-agwọ m, na m ga-agbagokwa nụlọ Jehova nụbọchị nke atọ?Aịzaya wee zaa, sị: Nke a ga-abụrụ gị ihe ịrịba ama si naka Jehova na Jehova ga-eme ihe ahụ o kwuru: Onyinyo ọ ga-aga ihu nzọụkwụ iri nelu ebe e si arịgo nụlọ, ka ọ ga-aga azụ nzọụkwụ iri?Hezekaya wee sị: Ọ dị mfe na onyinyo ga-aga ihu nzọụkwụ iri, ma ọ dịghị mfe na onyinyo ga-aga azụ nzọụkwụ iri.Aịzaya onye amụma wee malite ịkpọku Jehova; o wee mee ka onyinyo nke gbadaworo agbada laa azụ nelu ihe nrịgo ahụ, ya bụ, nelu ebe e si arịgo nụlọ Ehaz, ọ lara azụ nzọụkwụ iri.Noge ahụ, Birodak-baladan nwa Baladan bụ eze Babịlọn zigaara Hezekaya akwụkwọ ozi na onyinye; nihi na ọ nụrụ na Hezekaya rịara ọrịa.Hezekaya wee gee ha ntị ma gosi ha ụlọ ndebe akụ ya dum, ọlaọcha na ọlaedo na mmanụ bọlsọm na ezigbo mmanụ na ngwá agha ya na ihe niile dị nebe a na-edebe akụ ya. Ọ dịghị ihe Hezekaya na-egosighị ha nụlọ ya nakwa nebe niile ọ na-achị.E mesịa, Aịzaya onye amụma bịakwutere Eze Hezekaya wee sị ya: Gịnị ka ndị ikom a kwuru, ebeekwa ka ha si bịakwute gị? Hezekaya wee sị: Ha si nala dị anya bịa, ha si Babịlọn.O wee gaa nihu ịsị: Gịnị ka ha hụrụ nụlọ gị? Hezekaya wee zaa, sị: Ha hụrụ ihe niile dị nụlọ m. Ọ dịghị ihe ọ bụla dị nebe m na-edebe akụ nke m na-egosighị ha.Aịzaya wee sị Hezekaya: Nụrụ okwu Jehova,Lee! Ụbọchị na-abịa, mgbe a ga-eburu ihe niile dị nụlọ gị, ihe nna nna gị hà kwakọbakwara ruo taa, laa Babịlọn. Ọ dịghị ihe ga-afọdụ, ka Jehova kwuru.A ga-akpọrọkwa ụfọdụ nime ụmụ gị ndị ikom ga-esi nahụ gị, bụ ndị ị gaje ịmụ, ha ga-aghọkwa ndị na-eje ozi nobí eze Babịlọn.Hezekaya wee sị Aịzaya: Okwu Jehova nke i kwuru dị mma. O wee gaa nihu ịsị: Ọ bụghị otú ahụ, ma ọ bụrụ na udo na eziokwu ga-adịgide nụbọchị m?Ma ihe ndị ọzọ metụtara Hezekaya na ike niile ọ kpara na otú o si rụọ ọdọ mmiri ma waa okpo mmiri wee mee ka mmiri bata nobodo, ọ bụ na e deghị ha nakwụkwọ ihe ndị mere nụbọchị ndị eze Juda?Nikpeazụ, Hezekaya sooro nna nna ya hà dinaa; Manase nwa ya wee malite ịchị nọnọdụ ya. 